Els Clavaris de Sant Roc 2016 llancen el seu Concurs de portades per al llibre de festes
2025-07-24

Donant continuïtat a l’activitat engegada el passat any, la Clavaria de Sant Roc 2016 de Burjassot va a llançar de nou el Concurs de portades per al llibre de festes d’enguany; un concurs que ja ha començat a rodar i que té el seu aparador en el Facebook de l’entitat, Clavaris de Sant Roc 2016.

Per a participar, els interessats hauran d’enviar un correu electrònic amb la imatge que entrarà a concurs a burjassotsantroc2016@gmail.com abans del 27 de maig. Des de la Clavaria informen que faran públiques totes les imatges, sense nom, en el seu Facebook, perquè totes aquelles persones que així ho desitgen voten la seua imatge preferida donant-li a “M’agrada”, “durant el mes de juny es podrà votar via Facebook i el dia 20 coneixerem al guanyador. El seu nom eixirà en el programa de Festes com a guanyador de la portada i rebrà un premi”.

Les imatges que s’envien al concurs poden ser tant fotografies com pintures o dibuixos, “sempre que representen i identifiquen les nostres festes i el nostre patró”, tal com assenyalen des de la Clavaria.

Quant a les característiques de la portada que es presente, haurà de tenir format A4, només es podrà lliurar un esbós de portada per participant i la votació “serà amb “portades anònimes”, ja que no se sabrà el nom de l’autor/a de cada portada. Tampoc es pot demanar el vot per a una portada concreta”.

Qualsevol dubte que els sorgisquen als participants, poden enviar un correu electrònic a la citada adreça o bé per privat a través de Facebook.